Совг1ат шена мел тайнехь а динехь ву-вац цахуучуьнгара, шен кара схьа ца ийцира имама. Цундела Шу1анта схьа а эцна, Шемална улло тахти т1е охьайиллира хронометр. Жимма соцунг1а а хилла, хозуьйтуш кхузза бисмилла а аьлла, шен майрачун кара д1аелира. Оцу балхан тидам бира хьешо. Дукха дара кху чохь гуш цунна цадевзина долу ламасташ. Шемал шех ийна а хетта, хьешо юха а карладаьккхира мацах Аннин вашас дина къамел. Мазлакхера эрмалой кийча бу элира тоийта аллац имамана ахча дала, цо Анна ц1айоуьйтург, йита а йитина. Хьалхалера шайн дехарш имамана т1е ца кхаьчна аьлла хийтира цунна. Атта стаг цхьа а дехар дан ваьхьар воцуш буьрса гар дара Шемалан. И воьлуш а, 1ай ткхес тоьхча санна цеволура Атаров.